NaiveNeuron/SloPal huggingface dataset:
Kaščáková, Renáta, poslankyňa NR SR (2016-12-06):
...reagovala na kolegu Gála, ale nemôžem, takže budem reagovať na pána Ivana. Ja by som sa dotkla, tiež poviem teda to, čo mám na srdci, skôr v rozprave, ale možno by som sa dotkla len jednej otázky, a to je to zrovnoprávnenie platby za domy do 150 m2, lebo dostali sme niekoľko otázok, že no to ste teda pekní poslanci, idete nám tu uvaliť poplatok, nám stavebníkom drobným, ktorí si chceme postaviť svoj dom. Ja by som to chcela vysvetliť, že práve tým, že sa to zrovnoprávni, tak sa vlastne mestám dáva jednotný nástroj alebo teda transparentný nástroj na to, ako riešiť svoj rozvoj. Pretože ak by sa spoplatnili, alebo ak by tam zostala tá výnimka pre tie rodinné domy, tak jednoducho by sa mohlo stať, že tým poplatkom budú zaťažené len byty a možno by to mohlo viesť v tom meste, v tom danom území, že developeri by možno viac inklinovali k výstavbe rodinných domov, keďže tieto by zaťažené poplatkom neboli a pre to mesto by to mohlo predstavovať teda oveľa vyššiu záťaž aj na územie, na infraštruktúru a tak ďalej. Čiže to len na margo toho, prečo vlastne voláme po tom, aby tento poplatok bol jednotný pre všetky typy stavieb a aby z neho bolo čo možno najmenej výnimiek. Takže to je na margo toho, je to vlastne trošku aj reakcia potom na vás, že vlastne čím viac tých výnimiek sa tam zavádza, tým horšie, pretože to vlastne mení tieto podmienky, o ktorých hovoríme my, že by mali byť rovnoprávne. Ale viacej potom v rozprave. Ďakujem.
Madej, Róbert, poslanec NR SR (2016-10-19):
Ďakujem veľmi pekne. Ja by som chcel doplniť možno aj v rámci tej polemiky, lebo sa staviam aj na trošku hranu tej druhej strany, že jedným alebo tretím dôvodom, pre ktorý si oprávnení vyberali exekútora, mohlo byť naozaj to, že ten exekútor je šikovný, schopný a vie vymôcť pohľadávky. Pretože pohľadávky sa nevymáhajú len od stola, dáte príkazy do banky, Sociálnej poisťovne, zrážky z dôchodku, ale musíte sa zdvihnúť zo stoličky, nájsť oprávneného, zadržať účtovníctvo, hľadať jeho dlžníkov, hľadať jeho hnuteľný, nehnuteľný majetok a tam možno nájsť v práci exekútorov, možno nájsť rozdiel. Ten problém odstránenia toho práva výberu bude práve spočívať v tom, aký štandard vo vyhláške, to nie je náš predpis, dámy a páni, aký minimálny štandard úkonov z hľadiska posudzovania kvality výkonu exekúcie bude ministerstvo požadovať a akým spôsobom sa bude hodnotiť výkon práce exekútora, pokiaľ bude mať takto garantovanú prácu. Považoval som za dôležité, aby som povedal možno aj ďalší dôvod výhod zo súčasného systému. Ale na druhej strane treba povedať, že pokiaľ Okresný súd v Banskej Bystrici zvládne z hľadiska rýchlosti vydávanie poverení, samotné konania sa týmto pádom môžu zlepšiť. Poviem názor z druhej strany, ktorý sme počuli v Českej republike. Zákonodarca, priznajme si to, má právo upraviť a regulovať výkon štátnej moci tak, že prerozdeľovanie exekučných vecí upraví náhodným výberom v rámci obvodu. A je to už len vecou zákonodarcu, pokiaľ sa to rozhodne, asi to bude treba, samozrejme, rešpektovať. Uvidíme výsledky následne.
M. Číž, podpredseda NR SR: (2008-02-14):
(Krátka prestávka.) (Po prestávke.)
Grendel, Gábor, podpredseda NR SR (2022-05-20):
Osemnásť faktických poznámok na vystúpenie pána predkladateľa. Pán poslanec, prosím vás, netelefonujte v rokovacej sále. A avizujem, že po faktických poznámkach sa do rozpravy hlási pán spravodajca, nie, v poriadku. Takže potom vystúpi pán poslanec Mazurek, teda je v poradí. Ako prvý s faktickou poznámkou pán poslanec Cmorej.
Kondrót, Maroš, poslanec NR SR (2014-05-14):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti; ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní.
Blanár, Juraj, podpredseda NR SR (2022-12-05):
Pán poslanec Pročko s faktickou poznámkou.
Jarjabek, Dušan, poslanec NR SR (2021-05-28):
Obdobný. Obdobný návrh, tiež písomne, samozrejme.
Daniš, Zoltán, poslanec NR SR (2015-04-16):
Ďakujem, pani predsedajúca. Pán poslanec Hraško, neprekvapili ste ma, ani ste nič nezostali dlžný svojej povesti. Ste dobrý tým zrejme, dobrý žiak. Včera tu urážal nášho predsedu vás predseda, váš šéf Matovič včera táral o niektorých veciach a vy ste dneska skutočne verne ho nasledovali. Opäť ste bezočivo tu prednášali podľa vás veľmi vtipné príhody. Opäť ste ho nejako pomenovali. Namiesto toho, tohto vášho teatrálneho vystúpenia, keby sme boli racionálne pokračovali, tak sme už mohli byť niekde ďalej. Mohli sme postúpiť, tak ako to je v úmysle aj tejto vlády a tohto vedenia parlamentu, mohli sme sa posunúť a v skrátenom legislatívnom konaní, mohli sme sa už dopracovať aj k doplneniu zákona o Obchodnom zákonníku, ale stále prešľapujeme na jednom mieste. Naša vláda na rozdiel od vás, od bezduchého tárania robí aj konkrétne kroky. Podala pomocnú ruku v pravú chvíľu tým ľuďom, i keď oni neboli vo vzťahu zo štátom. Je to vzťah medzi firmami. Dnes sme asi v tej úrovni a to vy všetci viete, že už 50 % pohľadávok preplatí záručná banka a ideme ďalej. Chceme, prosím vás pekne, prijatím tohto zákona zamedziť, aby sa v budúcnosti takýmto prípadom s takými smutnými koncami dochádzalo. My teda konáme, riešime veci a vy zatiaľ ohovárate vulgárne a tárate. Ďakujem.
B. Bugár, podpredseda NR SR: (2004-01-20):
Nech sa páči, pán minister, máte slovo.
Laurenčík, Milan, podpredseda NR SR (2021-12-03):
Ďakujem. Na vaše vystúpenie evidujem osem, deväť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Milan Mazurek.
P. Paška, predseda NR SR: (2009-06-25):
(Hlasovanie.) 135 prítomných, 127 bolo za, 6 sa zdržali, 2 nehlasovali. Schválili sme návrh uznesenia, ktorým Národná rada vzala uvedenú informáciu na vedomie. Ďakujem pekne, odhlasovali sme prerokované body. Dámy a páni, chcem vás ešte informovať, že vzhľadom na to, že včera nebola úspešná voľba na sudcu Disciplinárneho súdu, nová voľba sa uskutoční až na septembrovej schôdzi. Pán predseda Pučík, nech sa páči.
Bugár, Béla, podpredseda NR SR (2016-12-07):
Na vystúpenie pána poslanca s faktickou poznámkou ako jediný pán poslanec Vašečka. Nech sa páči, máte slovo.
Kuriak, Milan, poslanec NR SR (2022-12-06):
Ďakujem. Vážený pán predseda, v rozprave k návrhu zákona vystúpili traja poslanci. Najprv budeme hlasovať o návrhu poslanca Karola Galeka vrátiť návrh zákona navrhovateľovi na dopracovanie.
M. Číž, podpredseda NR SR: (2008-10-30):
Nech sa páči, pán minister, prosím oznámiť ukončenie odpovede.
Laurenčík, Milan, podpredseda NR SR (2021-11-12):
S faktickou poznámkou teraz vystúpi pán poslanec Rastislav Schlosár, nech sa páči.
Truban, Michal, poslanec NR SR (2024-01-24):
Ďakujem všetkým veľmi pekne za faktické, ja, a teda faktické nielen na mňa, ale aj na každého, čo bol predo mnou a čo ešte aj bude po mne, a na všetky faktické, ktoré takto v noci ľudia stále ešte zvládu... zvládnu dávať, je to naozaj celkom obdivuhodný výkon. Budem sa vracať postupne k niektorým ľuďom, ktorých som si poznámky zapísal k tej fakti... ktoré mali faktické, ale nespomeniem všetkých, tak mi to prepáčte. Začnem možno rovno pánom Dubécim, ktorý povedal celkom zaujímavú vec, že v kampani sa veľa vždy hovorí o tom, čo sa bude riešiť, a mňa tak napadlo, že ja neviem na to odpovedať, a uvidíme, že či bude aj v ďalších voľbách táto novela súčasťou nejakej témy kampane, pamätám si, však pred týmito voľbami, keď som ja konkrétne chodil po rôznych podnikateľských, a bolo to aj vo voľbách 2020, vždy sa opakovali nonstop stále tie isté témy, jak je tu obrovská byrokracia, jak tu nefunguje spravodlivosť a ako najmä nemáme dostatok ľudí, ako naši mladí odchádzajú, tak sám som veľmi naozaj zvedavý, že... a myslím si teda, že bude to téma, a keď táto novela začne platiť, čo všetko sa za tie dva-tri roky, dúfajme, možnože aj menej, stane a že či a ako, aká veľmi silná téma tých volieb tu bude, uvidíme, ja si myslím, že bude veľmi, veľmi silná. Taktiež pánovi Krajčímu chcem presne iba potvrdiť a som rád, že to tam tiež videl v tom príhovore, že ich zámer nie je úprimný, a to je presne to, čo ja väčšinou teda nemám veľmi rád, že niekto rozpráva o niečom, zneužíva to na to, aby vyzeral, že chce spraviť niečo dobré, ale v skutočnosti má v pláne robiť presný opak toho, o čom hovorí, a to je tiež vec, ktorá má na tej novele veľmi hnevá.
J. Počiatek, minister financií SR: (2008-01-31):
V záujme rozširovať svoju účasť v medzinárodných ekonomických vzťahoch a investičných procesoch je vysoko účelné, aby Slovenská republika uzatvárala dohody o podpore, o vzájomnej podpore investícií najmä s krajinami, ktoré nie sú členmi Európskej únie. Vzhľadom na možnosti hospodárskej spolupráce Slovenskej republiky a Spojených štátov mexických uzavretie zmluvy prispeje k vytvoreniu právneho rámca na ochranu investorov jedného štátu na území druhého štátu a zároveň aj k zvýšeniu podnikateľských iniciatív obidvoch zmluvných strán, ktoré súvisia so vzrastajúcim medzinárodným pohybom kapitálu, ale aj s obchodom s tovarmi a službami. V zmluve akcentuje najmä ustanovenie o Doložke najvyšších výhod a o režime národného zaobchádzania. Tento režim zrovnoprávňuje zahraničný kapitál s kapitálom domácim a priznáva zahraničným investorom rovnoprávne postavenie s postavením domácich investorov alebo investorov zmluvných štátov. Zmluva medzi Slovenskou republikou a Spojenými štátmi mexickými o podpore a vzájomnej ochrane investícií bola schválená uznesením vlády č. 828 zo dňa 3. októbra 2007 a bola podpísaná 26. októbra 2007 v Mexico City. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Zmluva rozširuje bilaterálnu zmluvnú základňu Slovenskej republiky a jej články zabezpečujú súlad dohody so záväzkami vyplývajúcimi z členstva Slovenskej republiky v Európskej únii. Uvedená zmluva je medzinárodnou hospodárskou zmluvou všeobecnej povahy, ktorá má vždy charakter prezidentskej zmluvy. Zmluva priamo zakladá práva a povinnosti fyzických alebo právnických osôb. Zmluva podlieha ratifikácii a bude vyhlásená spôsobom ustanoveným zákonom. Týmto odporúčam, aby Národná rada Slovenskej republiky vyjadrila súhlas so Zmluvou medzi Slovenskou republikou a Spojenými štátmi mexickými o podpore a vzájomnej ochrane investícií. Ďakujem za slovo.
P. Paška, predseda NR SR: (2008-02-14):
Takže ako ďalší v rozprave je prihlásený pán poslanec Lipšic.
Šipoš, Michal, poslanec NR SR (2021-05-05):
Ďakujem pekne, pán predsedajúci. Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil ako náhradníka za spravodajcu k návrhu zákona (tlač 508). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 11. júna 2021 a v gestorskom výbore do 14. júna 2021 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Šofranko, Mária, poslankyňa NR SR (2021-10-20):
Ďakujem veľmi pekne. Vážené kolegyne, kolegovia, podávam doplňujúci návrh, ktorý... (Prerušenie vystúpenia predsedajúcim.)
Kyselica, Lukáš, poslanec NR SR (2023-03-15):
Ďakujem, pán predseda. Prosím, aby ste dali hlasovať o tom, že Národná rada prerokuje návrh zákona v druhom čítaní.
A. Belousovová, podpredsedníčka NR SR: (2008-04-09):
Pán poslanec Zala má slovo.
P. Paška, predseda NR SR: (2008-05-15):
Poprosím teraz určeného spravodajcu, ktorým je pán predseda výboru, aby nás informoval.
S. Janiš, poslanec: (2004-12-02):
Zo znenia návrhu zákona je zrejmý jeho účel. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. Ďalej navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie aj ako gestorský, výbor pre verejnú správu, výbor pre sociálne veci a bývanie a výbor pre životné prostredie. Ďalej odporúčam, aby výbory predmetný návrh zákona v druhom čítaní prerokovali do 27. januára 2005 a gestorský výbor do 28. januára 2005. Ďakujem, skončil som, pán predsedajúci, môžete otvoriť rozpravu.
Laššáková, Jana, podpredsedníčka NR SR (2013-10-25):
Pán poslanec Brocka, nech sa páči.
J. Vaľová, poslankyňa: (2008-02-08):
Musím povedať, že trošku vás poopravím v tom, že kolega Kahanec spomínal valorizáciu vianočného príspevku, a opravím vás ešte aj v tom, že my sme príspevok dali dva roky za sebou a chystáme sa ho opäť poskytnúť dôchodcom. A k tomuto zákonu poviem, opäť zopakujem to, čo som povedala, že túto situáciu, samozrejme, že máme záujem riešiť, ale máme záujem ju riešiť komplexne. A ešte raz, ako som povedala, je v legislatívnom pláne vlády toto komplexne riešiť a myslím si, že toto riešenie musí pozostávať zo stretnutia a z vyjednávania, ktoré sa určite deje na ministerstve práce a sociálnych vecí, pretože, ako hovoríte, poslancom to neukladá povinnosť, aby oni rokovali, ale rokuje ministerstvo práce a sociálnych vecí. Rokuje s poskytovateľmi služieb, s neziskovkami a vyššími územnými celkami tak, aby bolo to vyriešené k spokojnosti všetkých a hlavne tých, ktorí poskytujú tieto sociálne služby, tých, ktorí sa starajú práve o tých, ktorí túto pomoc potrebujú. Ďakujem.
Bugár, Béla, podpredseda NR SR (2018-01-31):
Páni poslanci, chcem sa opýtať, je všeobecný súhlas? Pani poslankyňa tiež nech vystúpi. Nech sa páči. Nie? Áno? Áno. Viac bolo áno. (Povedané so smiechom a smiech v sále.) Ale ako to tu povedal jeden z mojich kolegov, nechcem povedať kto, že vizuálne je to väčšina. (Povedané so smiechom.) Takže, pani poslankyňa Remišová, ako prvá budete vystupovať alebo ako posledná? (Reakcia z pléna.) No ako chcete, teraz už si vyberte, keď... (Povedané so smiechom.) Prvá? Nech sa páči. Takže najprv vystúpi pani poslankyňa Remišová, potom pán poslanec Budaj, Antal, Dostál, Poliačik, Grendel a pán poslanec Petrák. Nech sa páči. Ale dúfam, že už nebudete mať pozmeňujúci návrh. (Povedané so smiechom. Reakcie z pléna.)
Bublavý, Dušan, poslanec NR SR (2011-03-23):
Ďakujem pekne, pán predsedajúci. Vážené kolegyne, kolegovia, vlastné daňové príjmy samospráv sú 80 % tvorené podielovými daňami, čo výrazne obmedzuje možnosti miest a obcí realizovať svoju vlastnú daňovú politiku. Ďalším limitujúcim faktorom je legislatíva, ktorá nastavuje úroveň služieb poskytovaných samosprávou. Schopnosť miest a obcí autonómne reagovať na súčasný vývoj v ich rozpočtoch je teda značne obmedzená. Z pohľadu samospráv najväčším rizikom v súčasnosti je pokles výnosu dane z príjmu fyzických osôb, ktorá tvorí najväčšiu zložku príjmov miest a obcí. Aktuálny vývoj ekonomickej situácie a makroekonomické prognózy naznačujú pokles výnosu tejto dane a nebude len krátkodobého charakteru, ale bude mať trvalejší charakter. Súvisí to hlavne so zvyšujúcou sa nezamestnanosťou a stagnujúcou úrovňou platov, ktoré tvoria základ pre výnosy z tejto dane. Samosprávy v tomto ohľade nedokážu urobiť nič, nakoľko daň z príjmov fyzických osôb je určovaná a spracovaná centrálne. Štát zároveň na samosprávu preniesol nové zodpovednosti. Môžem spomenúť zopár, napr. o sociálnych službách zákon, školský zákon, zákon 546/2010 o zverejnení zmlúv a faktúr. Obciam samozrejme nepomohlo ani zvýšenie dépeháčky, a to už nehovorím o ďalších zákonoch, ktoré sú teraz, ktoré prebiehajú rokovania, zákon jazykový alebo o občianstve. To tiež len skomplikuje život samosprávam, ale najväčšie vrásky spôsobil samospráve zákon 548/2010, ktorý zrušil oslobodenie o dani z príjmu prenájmu majetku. A je ešte veľa prenesených kompetencií bez finančného pokrytia od štátu, ktoré musí samospráva plniť. Tieto zákony spôsobujú to, že obce pri tvorbe rozpočtu tieto zvýšené náklady museli kompenzovať zvýšením cien, napr. aj zvýšením ceny nájmu, zvýšením poplatkov za odvoz komunálneho odpadu, odpadov všeobecne a ďalšími opatreniami, ktoré v konečnom dôsledku určite si odniesli len a len občania. Vážené kolegyne a kolegovia, našou povinnosťou je, aby sme chránili najslabšie skupiny obyvateľov, ktoré sú odkázané na pomoc. Návrh zákona, ktorý máme na stole, chce eliminovať nepriaznivé dopady, ktoré vznikajú práve z toho dôvodu, že obce musia platiť daň z príjmu aj z prenájmu priestorov určených na sociálne bývanie. A tu musím ešte pripomenúť, že obce a mestá splácajú úvery, ktoré boli potrebné na výstavbu infraštruktúry alebo aj samotných príbytkov. Predkladaný návrh zákona zmierni negatívny dopad zákona 548/2010 na sociálne najslabšie vrstvy obyvateľstva, ktorým sa do ceny nájomného premietla i daň z príjmu za príjmy z prenájmu priestorov, v ktorých bývajú. Predkladaný návrh zákona bude mať určite pozitívny dopad na rozpočty obcí, miest a vyšších územných celkov v prípadoch, ak tieto nepremietli daň z príjmu do nájomného z prenájmu priestorov určených na sociálne bývanie, tak ako to už tu povedal aj pán predkladateľ. Vzhľadom k vyššie uvedeným skutočnostiam vás, vážené kolegyne a kolegovia, prosím, pomôžme najslabším vrstvám našich občanov a prijmime tento zákon, ktorý navrhujú páni poslanci Petrák a Kažimír. Prejavme tak dobrú vôľu a snahu, že osud tejto skupiny obyvateľstva nám nie je ľahostajný. Ďakujem pekne za pozornosť.
Hrnčiar, Andrej, podpredseda NR SR (2016-04-21):
Ďakujem. S procedurálnym návrhom pán poslanec Poliačik.
Glváč, Martin, podpredseda NR SR (2018-05-28):
Pán poslanec Mizík, pardon, pán poslanec Uhrík prvý, pardon.
Šuca, Peter, poslanec NR SR (2016-06-07):
Ďakujem pekne za slovo. Vážený pán predseda Národnej rady Slovenskej republiky, ctené panie poslankyne, páni poslanci, v rozprave k predmetnému bodu rokovania vystúpilo niekoľko poslancov a poslankýň. Pán poslanec Lipšic predniesol vlastný návrh uznesenia. Vážený pán predseda Národnej rady, dovoľte mi, aby som predniesol ako prvé v poradí, ako prvý v poradí návrh uznesenia, ktorý bol súčasťou spoločnej správy gestorského výboru pre obranu a bezpečnosť. Prednesiem ho. Buďte láskavý a dajte potom o ňom hlasovať. Ako o druhom v poradí budeme hlasovať o návrhu pána poslanca Lipšica. Takže, ctené panie poslankyne, páni poslanci, dovoľte mi predniesť návrh uznesenia. Uznesenie Národnej rady Slovenskej republiky k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky, tlač č. 150. Národná rada Slovenskej republiky po prerokovaní návrhu skupiny poslancov Národnej rady Slovenskej republiky podľa čl. 88 ods. 1 a 2 Ústavy Slovenskej republiky vyslovuje nedôveru členovi vlády Slovenskej republiky Robertovi Kaliňákovi, poverenému riadením Ministerstva vnútra Slovenskej republiky. Vážený pán predseda, dajte o tom hlasovať.
B. Bugár, podpredseda NR SR: (2003-04-09):
Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s Protokolom k Európskej dohode o pridružení uzatvorenej medzi Európskymi spoločenstvami a ich členskými štátmi na jednej strane a Slovenskou republikou na druhej strane o posudzovaní zhody a uznávaní priemyselných výrobkov - PECA. Návrh vlády ste dostali ako tlač 175, spoločnú správu máte v tlači pod č. 175a. Návrh vlády odôvodní podpredseda vlády a minister spravodlivosti Slovenskej republiky pán Daniel Lipšic. Nech sa páči, pán podpredseda.
Blaha, Ľuboš, podpredseda NR SR (2024-01-23):
Pán poslanec, nabudúce skúste reagovať na predrečníka, tentokrát som vás nechal dohovoriť, ale viete, že to tak nemáte robiť, že? Pán poslanec Michal Sabo, nech sa páči.
P. Minárik, poslanec: (2007-06-22):
V spoločnej správe neboli žiadne pozmeňujúce návrhy, takže môžeme pristúpiť k hlasovaniu o pozmeňujúcom návrhu, ktorý predložila pani poslankyňa Kramplová. Prosím, dajte hlasovať.
Pročko, Jozef, poslanec NR SR (2020-12-03):
No ja chcem reagovať na Ondreja Dostála v tom, že naozaj to indikatívne hlasovanie bolo o tom, aby sme si zistili, aká je v kluboch nálada, pretože úprimne poviem, každý klub mal nejakého iného kandidáta, to je zrejmé aj na verejnosti. Chceli sme si zistiť, kto a ako bude hlasovať. To hlasovanie bolo o tom, aby sme naozaj sa zhodli, lebo terajší generálny prokurátor musí byť človek, ktorý bude čeliť tomuto, čo tu predvádzajú komunisti a fašisti. Musí čeliť tomu, aby sa nezopakovalo to, že Kotleba za svoje pôsobenie ani jeden jedinýkrát neupozornil na nejaké svinstvo, ktoré tu strana SMER napáchala. Ani jeden jedinýkrát neupozornil na zlodejinu, ktorú Fico urobil. No a, samozrejme, Fico sa mu odvďačil a sami viete všetci dobre, ako u Kočnera, s Kočnerom vybavili, aby fašisti mohli zostať tuná v sále. Je to veľmi jednoduchá záležitosť a chcem povedať, že ktorýkoľvek generálny prokurátor teraz príde, tak musí byť čestný. Ale ryba smrdí od hlavy. Keď bude čestná vláda, keď tu bude vládnuť vláda, ktorá nebude kradnúť, nebude robiť to, čo robil Fico, nebude robiť to, čo robil Pellegrini, keď tu bude vláda, ktorá bude naozaj zodpovedne vládnuť, tak generálny prokurátor tu bude zodpovedný. Ale ja si neviem predstaviť, keď sa tu fašisti spoja s komunistami a pôjdu vládnuť, čo sa tu bude diať. Ja si neviem predstaviť vládnutie fašistov s komunistami, ja si neviem predstaviť, aké svinstvá sa tu opäť budú diať, ako sa bude korumpovať súdnictvo, ako sa bude korumpovať prokuratúra a polícia. Toto sa tu dialo a pokiaľ tu bude slušná vláda, tak sa to diať nikdy nebude. Ďakujem.
Grendel, Gábor, podpredseda NR SR (2022-10-05):
Do rozpravy sa ešte hlási aj pán navrhovateľ, pán poslanec Jozef Pročko. Od rečníckeho pultu. Aha, ospravedlňujem sa. Áno, ešte najprv faktické poznámky na vystúpenie pána poslanca Kyselicu. Takže pán poslanec Ondrej Dostál ako prvý.
Hrušovský, Pavol, predseda NR SR (2012-02-29):
Otváram rozpravu. Pýtam sa, či sa chce niekto do rozpravy prihlásiť. Nie. Preto rozpravu vyhlasujem za skončenú. Pristúpime k hlasovaniu o vládnom návrhu zákona ako celku so schválenými pozmeňovacími návrhmi. Prosím, páni poslanci, prezentujme sa a hlasujeme.
Kažimír, Peter, minister financií SR (2016-09-06):
Pán predseda, ďakujem veľmi pekne za slovo. Dovoľte mi teda pokračovať v maratóne návrhov zákonov z dielne rezortu financií. Hlavnými cieľmi predkladaného zákona sú zvýšenie príjmov štátneho rozpočtu, zabezpečenie rovnováhy medzi daňovými príjmami a cieľmi v oblasti verejného zdravia a zdaňovaní nových tabakových výrobkov. Návrh zákona bude mať pozitívny vplyv na štátny rozpočet a to vo výške 29,5 mil. eur v roku budúcom. V súvislosti so zmenou sadzieb dane z tabakových výrobkov sa predpokladá dopad aj na podnikateľské subjekty, ktoré obchodujú s tabakovými výrobkami, na rozpočty obcí, ale aj na rozpočty vyšších územných celkov návrh zákona nebude mať žiadny dopad. Účinnosť zákona sa navrhuje od 15. decembra 2016, to znamená, od tohto roku. A okrem zmeny, ktorou sa navrhuje 1. februára budúceho roku upraviť sadzbu dane z cigariet a z tabaku. V ďalšom od 1. júla roku 2017 zavedenie úpravy zdaňovania bez tzv. bezdymových tabakových výrobkov. To je tá novinka, ktorá sa dostane aj na slovenský trh, sú také tabakové vlastne náhrady. A od 1. februára roku 2019 upraviť sadzbu dane z cigariet, z tabaku a z cigár a cigariet takisto v objeme, ktorý bude mať ďalší dopad na verejné financie v objeme vyše 30 mil. eur. Okrem písaného slova vám chcem povedať, že v podstate na základe aj dohody, aj dokonca s priemyslom, a na základe aj vyhodnotenia úrovne týchto spotrebných daní v okolitých krajinách, keďže musíme dbať aj na možnú obchodnú turistiku a aj na snahu potierať hlavne čierny dovoz a pašovanie cigariet a tabaku hlavne cez schengenskú hranicu z Ukrajiny, na základe zváženia všetkých týchto okolností po štyroch rokoch sa opäť vraciame v podstate k zvyšovaniu spotrebných daní z cigariet, z tabaku, z cigár a cigariet. A zároveň sme sa dohodli na tom, že urobíme akúsi cestovnú mapu na najbližšie štyri roky. To znamená, malo by byť jasné aj predstaviteľom priemyslu, ako to bude v najbližších rokoch vyzerať, aby sa, aby sme nevytvárali v podstate nejaké očakávanie negatívnych prekvapení v najbližších rokoch. A áno, opakujem, má to pozitívny dopad na príjmy rozpočtu verejnej správy v budúcom roku 29,5 mil. eur, v roku 2018 32,3 mil. eur a v roku 2019 oproti dnešnej základni už 68 mil. eur a tak ďalej, pretože to zvýšenie je, je vlastne na dvakrát od roku ´17 a potom od roku ´19. Toľko na úvod, som vám k dispozícii. Ďakujem.
M. Damborská, poslankyňa: (2007-05-16):
Pretože viem, pani poslankyňa, že samosprávne kraje uzatvárajú so zvlášť neštátnymi subjektmi, myslím si, že možno aj so štátnymi, ale hlavne s neštátnymi, teda štátne to majú zo zákona právom. Vlastne by som povedala, že každoročne uzavreté tieto zmluvy a neštátne subjekty sú dehonestované a klienti v neštátnych zariadeniach sú diskriminovaní proti štátnym zariadeniam z toho dôvodu aj z tohto dôvodu, že zamestnanec o rok nevie, samozrejme, na čom bude v pracovnom pomere u toho zamestnávateľa poskytujúceho sociálne neštátne služby. Jednoducho som presvedčená, že to bude  súvisieť s novým, úplne novým zákonom, ktorý teda by sa mal predložiť v septembri. Bude to kompletný nový zákon o poskytovaní sociálnych služieb v neštátnych aj štátnych zariadeniach. Ďakujem.
Blanár, Juraj, podpredseda NR SR (2021-12-10):
Prezentujte sa, prosím, a hlasujte. (Hlasovanie.) Prítomných 83 poslancov, za hlasovalo 78, 5 bolo proti, ani jeden sa nezdržal, hlasovali všetci. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Pristúpime k ďalšiemu hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách (tlač 814). Udeľujem teraz slovo členovi výboru pre hospodárske záležitosti pánovi poslancovi Petrovi Vonsovi, aby hlasovanie uviedol, nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách , 814.)
Bugár, Béla, podpredseda NR SR (2011-07-12):
Prezentujme sa a hlasujme. (Hlasovanie.) Prítomných 143, za 76, proti 63, 2 sa zdržali, 2 nehlasovali. Otváram rozpravu v rámci tretieho čítania . Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Štefunko, Ivan, poslanec NR SR (2024-01-09):
Ďakujem veľmi pekne za slovo. Natália, neviem, či si vymyslela ten termín chatári alebo, alebo teda už bol niekedy spomenutý, ale teda mňa osobne strašne pobavil. Aj keby si ho nevymyslela, tak priznám sa, že by sa mal dostať teda znova do nejakej slovenskej politickej slovesnosti, lebo proste partička ľudí, ktorá plánuje reformu spravodlivosti na Slovensku na nejakej chate, ktorá ovplyvní krajinu minimálne na štyri, ak nie na oveľa väčšie obdobie, je fakt krajina, ktorá má proste problém so základným zmyslom svojho, svojej existencie až. Lebo nemôže sa proste pár ľudí stretnúť a dohodnúť sa, ako to bude. Lebo vlastne to je to, čo Gréci nazvali oligarchiou, že proste pár ľudí sa dajú dokopy a svoje záujmy zladia následne so záujmami alebo teda s budúcnosťou krajiny. Toto by sa takto nemalo diať. A znova by som chcel tak isto vyzvať aj, alebo teda spomenúť aj to, čo si povedala, že podľa mňa nie každý si v tejto sále aj v tej koalícii uvedomuje, čo sa tu deje. A tu by som nesúhlasil s pánom Pročkom. Plno ľudí si myslí, že to nejak prejde a nič sa nestane, veď už to Slovensko hocičo prežilo. Podľa mňa toto, ak prejde, tak zmení charakter štátu a znova budeme tam, kde sme nechceli byť, to znamená že v područí Maďarska.
Laššáková, Jana, podpredsedníčka NR SR (2015-12-01):
Ďakujem pekne, pani spravodajkyňa. Zaujmite miesto, ktoré je určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Do rozpravy ústne sa hlási aj pani predkladateľka a pán poslanec Osuský. Končím možnosť prihlásiť do rozpravy ústne. Nech sa páči.
Paška, Pavol, predseda NR SR (2014-05-29):
Takže budeme hlasovať o námietke. (Hlasovanie.) 141 prítomných, 60 za, 80 proti, 1 sa zdržal. Námietku sme neschválili, čiže nebudeme hlasovať o návrhu, ktorý predložil pán poslanec. Ďalej.
Chren, Martin, poslanec NR SR (2012-09-25):
Ďakujem veľmi pekne. Vážený pán kolega, ja si myslím, že celkom nielen vy, ale aj niektorí ďalší rečníci z nesprávneho konca uchopili tento návrh zákona. Veď tu predsa nehovoríme o tom, že kto má splniť aké podmienky, aby mohol, alebo cieľom tohto zákona, návrhu, nie je, že kto má splniť aké podmienky, aby mohol jazdiť. Ľudia sú tvormi podnetov a motivácií. Každý z nás prispôsobuje svoje správanie tomu, aké podnety a aké motivácie mu vytvára legislatíva a jeho okolie. A cieľom tohto zákona je motivovať tých, ktorí by inak základnú školu, ani základnú školu dokončiť nechceli, aby mali silnú motiváciu dokončiť si to vzdelanie. Je to osvedčený spôsob, ktorý funguje napríklad v Maďarsku a úspešne sa tam osvedčil. A nie je ani neznámy z nášho právneho poriadku. Veď my predsa máme veľmi úspešne implementované pravidlo, že ten, kto neplatí alimenty, môže prísť o vodičský preukaz a tiež nemôže viesť motorové vozidlo. To je o tom, aké motivácie my nastavíme na Slovensku pre mladých ľudí. A keď si jednoducho, a nielen určité skupiny, proste veľké množstvo tých úplne malých detí a rodičov, ktorí pri ich výchove nepristupujú úplne zodpovedne, nevážia to základné vzdelanie a majú kopec iných priorít, len nie dokončiť aspoň základnú školu, tak vytvorme pravidlo, aby sme tieto ich motivácie nejakým spôsobom upravili, aby dokončenie toho základoškolského vzdelania malo prednosť pred napríklad záškoláctvom a ďalšími neduhmi. A o tom je tento zákon – motivovať ľudí zo všetkých sociálnych skupín, aby sa venovali svojmu základnému vzdelaniu, tak ako motivujeme cez veľmi podobné opatrenie rozvedených rodičov, aby prispievali na svoje deti, lebo inak vodičský preukaz stratia.
M. Číž, podpredseda NR SR: (2007-03-29):
Spoločným spravodajcom z výboru pre pôdohospodárstvo, životné prostredie a ochranu prírody je poslanec Zsolt Simon. Dávam mu teraz slovo, aby informoval Národnú radu o výsledku rokovania jednotlivých výborov, ktorým bol návrh zákona pridelený a o návrhu a stanoviskách gestorského výboru. Nech sa páči, máte slovo.
Kollár, Miroslav, poslanec NR SR (2021-06-30):
Ďakujem. Ja veľmi krátko. Kolega Suja, nie som Progresívne Slovensko, ale je pravda, že keď Kotlebovci organizovali v Hlohovci míting, tak ja som zorganizoval tichý protest, kde sme vám púšťali z ampliónov mená všetkých 700 obetí holokaustu z Hlohovca, a som hrdý, že tam so mnou stála vtedy aj dnešná šéfka PS Irena Biháryová a váš kolega Mazurek tam vtedy na nás vykrikoval, že sme liberálni fašisti. Pán kolega Kočiš, to súvisí s tým, že možnože nás spája v tejto chvíli kritika Igora Matoviča, ale to, čo som vám povedal, jednoducho pre mňa sa s ľuďmi, ktorí prišli do parlamentu s Marianom Kotlebom, pre mňa nie je možné hlasovať za ich návrhy a nebudem to, nebudem to robiť. Pán kolega Saloň, skutek utek, pri tom hlasovaní o tej štátnej službe mal som zastupiteľstvo, bol som ospravedlnený. Dneska si počkám na to hlasovanie, zajtra síce nastupujem na nejaký operačný zákrok malý, ale budem tu dovtedy, kým sa bude hlasovať, aby som jasne dal najavo to, čo som, to, čo som povedal. A, pán kolega Vons, toto je presne to, čo hovorím. Ja sa nikdy neznížim k tej argumentácii, ako používajú mnohí kolegovia z opozície, že budú používať kategóriu typu blázon a podobne. Ja kritizujem Igora Matoviča za výkon jeho funkcie a ja si myslím, že mnohí z vás, keď si zložíte tie ružové okuliare a zvesíte si ten, ten obrázok toho Igora Matoviča zo steny, ja chápem, že ste vďační, že vďaka Igorovi Matovičovi ste v tomto parlamente a bojíte sa, že bez Igora Matoviča tu už nebudete, ale jednoducho to, akým spôsobom Igor Matovič robí tú politiku, škodí tejto krajine, stresuje krajinu, stresuje ľudí. A hovorím, mnohí z vás to viete, jedného dňa, keď si naozaj zložíte tie ružové okuliare a pozriete sa na Igora Matoviča objektívnymi očami, pochopíte, že robí viac škody ako osohu. (Reakcia z pléna.)
Gyimesi, Juraj, poslanec NR SR (2020-09-18):
Vážený pán predsedajúci, vážené kolegyne, vážení kolegovia, aby nedošlo k omylu, ja tento zákon, samozrejme, podporujem a som rád, že takýto zákon do Národnej rady prišiel. Podporujem myšlienku, podporujem filozofiu tohto zákona a považujem ho za veľmi otvorený a považujem ho za taký, ktorý umožní tým kandidátom skutočne sa predstaviť svojim voličom, lepšie predstaviť svoje vízie a predstaviť aj svoje nápady a prezentovať sa. Avšak, ako to už vo veľkej väčšine prípadov návrhov zákonov býva, tento zákon absolútne nemyslí znovu na príslušníkov národnostných menšín. My máme množstvo regionálnych televízií, ktoré jednoducho nemôžu vysielať tak, ako by vysielať mohli, ako by vysielať chceli, čiže v jazyku národnostných menšín, kvôli tomu, že zákon o štátnom jazyku to jednoducho nedovoľuje. Zákon o štátnom jazyku hovorí to, že každé jedno vysielanie, ktoré je v inom jazyku, zákon o štátnom jazyku nepoužíva slová jazyk národnostných menšín, ale iný jazyk, tým nerozlišuje, či sa jedná o jazyk iránsky, anglický, maďarský alebo jazyk akejkoľvek autochtónnej národnostnej menšiny žijúcej na Slovensku. Považujem za veľmi dôležité, ak chceme skutočne umožniť obyvateľom alebo kandidátom patriacim k národnostným menšinám, takým, ktorí kandidujú v obciach a mestách, ktoré majú regionálnu televíziu, kde žije 80 a viac percent príslušníkov tej národnostnej menšiny, aby v diskusných reláciách mohli hovoriť svojím jazykom, pretože dnes to nie je možné a nevyrieši to ani táto novela tohto zákona, pretože nie je možné simultánne titulkovať diskusie, moderované diskusie týchto kandidátov. Pokiaľ ide o reklamné spoty, tak tie, samozrejme, sa otitulkovať dajú bez akýchkoľvek problémov, prípadne ten istý volebný spot môže kandidát povedať v jazyku národnostnej menšiny a zároveň v jazyku slovenskom, čiže naplní literu zákona. Problém však vidím v diskusiách, ktoré, asi sa všetci zhodneme v tom, že práve tieto diskusie sú tie, ktoré vedia najviac pomôcť a aj najviac ublížiť kandidátom a vedia urobiť ten najlepší obraz o kvalitách jednotlivých kandidátov, tak práve tieto my nebudeme vedieť vysielať v jazyku národnostnej menšiny, nebudú sa vedieť vyjadriť v jazyku, ktorému najviac rozumejú a ktorým hovoria najlepšie. Čiže ja by som chcel ctenú snemovňu poprosiť o to, že ak príde návrh veľmi jednoduchý do Národnej rady, ktorý bude novelizovať jazyk o štátnom jazyku s tým, aby vypadlo titulkovanie v jazykoch národnostných menšín, aby takýto zákon podporili, pretože si myslím, že Slovenská republika už dospela a je dospelá k tomu, aby takýto návrh podporili a umožnili aj týmto kandidátom rozprávať jazykom, ktorému najlepšie rozumejú. Ďakujem veľmi pekne.
Krajniak, Milan, minister práce, sociálnych vecí a rodiny SR (2021-05-27):
Pán predsedajúci, môžem mať návrh, keďže sú iba tri otázky, ak tomu správne rozumiem, dnes a otázku, ktorú položil pán poslanec Ledecký, je často kladená, že napriek tomu, že tu nie je, ak by bol všeobecný súhlas, že by som na ňu odpovedal? Neviem, či je to možné?
Laššáková, Jana, podpredsedníčka NR SR (2014-10-28):
Nech sa páči, pán poslanec Hlina.
Zmajkovičová, Renáta, podpredsedníčka NR SR (2014-02-12):
Vyhlasujem všeobecnú rozpravu za skončenú. Pán poslanec ako navrhovateľ, nech sa páči, záverečné slovo.
Glváč, Martin, podpredseda NR SR (2019-04-05):
S reakciou pán poslanec Ivan.
Laurenčík, Milan, podpredseda NR SR (2020-05-12):
Ďakujem. Prosím, zaujmite miesto pre spravodajcu. Ešte by som chcel vyzvať všetkých pánom poslancov a panie poslankyne, aby sa dostavili do sály, lebo po rozprave budeme hlasovať, po krátkej prestávke. Otváram teda rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Konštatujem, že nie. (Reakcia z pléna.) Nech sa páči, pán poslanec Ferenčák, máte slovo.
P. Hrušovský, predseda NR SR: (2004-05-12):
(Hlasovanie.) 138 prítomných, 115 za návrh,  23 sa zdržalo. Návrh sme schválili do druhého čítania . Prosím ďalší návrh. A. Ivanko, poslanec: Áno. Pán predseda, dajte hlasovať o tom, že Národná rada prideľuje predložený návrh zákona na prerokovanie týmto výborom: ústavnoprávnemu výboru, Výboru Národnej rady Slovenskej republiky pre financie, rozpočet a menu a výboru pre hospodárstvo, privatizáciu a podnikanie. Ďalej, aby za gestorský výbor určila hlasovaním ústavnoprávny výbor, aby výbory, ktorým bol zákon pridelený ho  prerokovali do 11. júna 2004 a gestorský výbor do 14. júna 2004.
Ďuriš Nicholsonová, Lucia, podpredsedníčka NR SR (2016-11-25):
Pán poslanec Dostál.
Grendel, Gábor, podpredseda NR SR (2022-12-07):
(Zaznievanie gongu.) Vážené panie poslankyne, vážení páni poslanci, pokračujeme v popoludňajšom rokovaní siedmeho dňa 78. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon č. 296/2012 Z. z. o Európskom mechanizme pre stabilitu a o doplnení niektorých zákonov . Ide o tlač 1301, výsledky rokovania výborov majú tlač 1301a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil.
Glváč, Martin, podpredseda NR SR (2016-06-22):
Ďakujem, pán poslanec. Bol to zároveň posledný prihlásený v rozprave v interpeláciách. Pýtam sa členov vlády, či niektorý z nich chce odpovedať na interpelácie poslancov hneď. Nie je tomu tak. Vyhlasujem tento bod programu za skončený a vyhlasujem prestávku do 11.00 hodiny, kedy budeme hlasovať. Ďakujem. (Prestávka.) (Po prestávke.)
Glváč, Martin, podpredseda NR SR (2019-02-12):
(Zaznievanie gongu.) Vážené panie poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok verejného hlasovania o návrhu na voľbu kandidátov na sudcov Ústavného súdu.
Kuffa, Štefan, poslanec NR SR (2012-11-30):
Ďakujem za slovo. Ja len tak krátko chcem reagovať. Pre žiadnu vládu nemôže byť výzva deficit akýkoľvek, aj keď by bol stlačený pod 3 %, tak ako to bolo odprezentované. Výzvou pre každú vládu by mal byť vyrovnaný rozpočet. Vyrovnaný rozpočet, to je skutočná tá výzva. Ak hospodár hospodári tak, že tvorí dlžoby alebo stratu, je to zlý hospodár. Ak štát takto hospodári, je zlým hospodárom. Ak firma tak hospodári, skrachuje. Ak rodina by tak hospodárila, môže sa rozpadnúť. Takže výzvou pre každú vládu, opakujem, je, naopak, vyrovnaný rozpočet a nie deficit v akejkoľvek podobe. Ďakujem, ja len toľko.
Hatráková, Katarína, poslankyňa NR SR (2022-03-15):
... dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 5/2004 Z. z. o služby zamestnanosti a o zmene a doplnení niektorých zákonov v znení neskorších predpisov (tlač 833). Národná rada Slovenskej republiky uznesením č. 1207 z 1. februára 2022 pridelila predmetný návrh zákona na prerokovanie ústavnoprávnemu výboru, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci. Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona (tlač 833) prerokovali a odporučili Národnej rade Slovenskej republiky schváliť ústavnoprávny výbor a výbor pre hospodárske záležitosti. Výbor pre sociálne veci dňa 14. marca 2022 o predmetnom návrhu zákona nerokoval, pretože podľa § 52 ods. 2 zákona o rokovacom poriadku nebol uznášaniaschopný. Z uznesení výborov Národnej rady Slovenskej republiky pod bodom III tejto spoločnej správy nevyplývajú žiadne pozmeňujúce návrhy. Gestorský výbor odporúča návrh zákona schváliť. Spoločná správy výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 174 z 15. marca 2022. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informovala o výsledku rokovania výborov a predkladala návrhy v zmysle príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu, do ktorej sa hlásim ako prvá.
Blanár, Juraj, podpredseda NR SR (2021-02-25):
Ďalší s faktickou poznámkou – pán poslanec Milan Mazurek.
Marcinková, Vladimíra, poslankyňa NR SR (2024-02-16):
Ďakujem veľmi pekne kolegom. Áno, aj pre mňa ten argument, že či máme pár sto tisíc, keď sa bavíme o stoličkách, alebo pár miliónov, naozaj sa bavíme v jednotkách, na dokúpenie postelí na detské oddelenia a tak ďalej, že to je absurdné. Tiež by som bola rada, keby sme neostali, samozrejme, len pri nákupe postelí a takýchto jednotkových vecí, ja by som bola rada, keby boli práve detské oddelenia a neonatológie tým priestorom, ktorý postavíme ako prioritu v zdravotníctve a v tom procese, kedy sa snažíme naše zdravotníctvo modernizovať, by sme práve toho detského pacienta postavili na prvé miesto a im pomohli, aby to boli dôstojné podmienky. Ja viem, že pán predsedajúci videl, ako vyzerá napríklad detská onkológia v Bratislave a aké moderné pracovisko tu vzniklo. Je smutné, že tomu nijako nedopomohol štát, lebo naozaj je to zázračná sila pani, pani prednostky tej kliniky, že dokázala také obrovské peniaze vyfundraisovať a osloviť verejnosť, aby sa na to vyzbierala, rovnako sponzorov, ale je to čosi úžasné, čo sa tam podarilo, lebo to je špičkové európske pracovisko. Ale ja si želám, aby sme mali aj my vôľu, my politici vôľu podpísať sa pod takéto špičkové európske pracoviská, ktoré, ktoré vzniknú vďaka nám, že my robíme politiku a záleží nám na deťoch. A aj táto moja snaha, táto novela, je prvým krokom k tomu, aby sme si to určili za prioritu. A tu naozaj ja nechcem zachádzať do žiadnych politických súbojov, nič podobné, ja si len želám, aby sme si povedali, že naozaj to choré dieťa je v našej spoločnosti niečo, čo nás nemôže rozdeľovať, nemôžme sa na tom hádať, hašteriť, len musíme si vlastne sadnúť za jeden stôl a povedať si, že ktokoľvek bude pri moci, tak bude robiť všetko pre to, aby sa tá situácia zlepšila. To je, to je moja snaha. A áno, ešte tá komunikácia a harmonizácia zdravotníctva, to je, samozrejme, ruka v ruke s tým.
Malatinský, Tomáš, minister hospodárstva SR (2013-05-23):
Ďakujem pekne. Ja aj všeobecne chcem povedať, k týmto všetkým impulzom aj tento poslaneckej snemovni, ak je nejaký zámer, ministerstvo je otvorené, prediskutovať pomoc pri tom, aby niekto vytváral pracovné miesta a nové pracovné príležitosti. Ďakujem.
Dostál, Ondrej, poslanec NR SR (2024-02-13):
Ďakujem pánovi poslancovi Hlinovi za reakciu. Ja by som tiež teda rád vedel, na čo sú dobré tieto šialenosti. Hneď čo mi napadá, je, aby sme sa nedozvedeli alebo nestihli zorientovať v zmenách, o ktorých sa rokuje, aby poslanci hlasovali o niečom, že ani nevedia, aké zmeny sa tam navrhujú. A opakujem, vo vzťahu k tejto spoločnej správe to až taký problém nemusí byť. A keďže, keďže, ak som si to stihol dobre pozrieť v tom zhone počas vystúpenia predrečníka pani ministerky, tak v tejto spoločnej správe nie sú navrhované pozmeňujúce návrhy ani žiadne sa neobjavili v rámci, v rámci rozpravy, ale už dva nasledujúce body obsahujú, body programu obsahujú pomerne rozsiahle a početné pozmeňujúce návrhy k tým návrhom zákonov, ktoré sú prerokované v skrátenom legislatívnom konaní. Tak pripájam sa k tomu, že nerozumiem, že nerozumiem, prečo musí toto byť schválené o sedemnástej, prečo nemohli byť dnes alebo zajtra výbory a pozajtra alebo v piatok mohlo plénum rokovať v druhom čítaní. Predpokladám, že toto nie je niečo, kde by hrozila nejaká obštrukcia, alebo kde by sa potom naťahovalo podpis zákona. Len by aspoň zdanie ako-tak normálneho procesu legislatívneho bolo zachované, čo v tomto prípade ani to zdanie nie je zachované. Ďakujem.
Klus, Martin, poslanec NR SR (2018-12-05):
Prepáčte, že do toho vstupujem. V tejto chvíli ale je zbytočné hlasovať o tomto bode programu, keďže neprešiel ten predchádzajúci. Ďakujem.
Hrnčiar, Andrej, podpredseda NR SR (2017-03-23):
Ďakujem. Ďalšiu otázku, v poradí tretiu, položil pán poslanec Igor Janckulík ministrovi dopravy a výstavby Slovenskej republiky Árpádovi Érsekovi: „Vážený pán minister, v rokoch 2015 a 2016 vymenila Národná diaľničná spoločnosť na 167 km diaľnic a rýchlostných ciest zvodidlá. Nahradila ich novými alebo stredovými betónovými. Po rekonštrukcii ostalo približne 20-tisíc ton starých zvodidiel. Hovorkyňa NDS v tom čase uviedla, že staré zvodidlá Národná diaľničná spoločnosť odpredáva v súťaži ako vyradený majetok za najvyššiu ponúknutú cenu. Chcem sa spýtať, či by nebolo vhodnejšie staré zvodidlá repasovať a bezodplatne ich dať Slovenskej správe ciest, ktorá by ich použila, kde majú staré, prehrdzavené alebo kde chýbajú úplne?“
Suja, Miroslav, poslanec NR SR (2021-07-01):
Ďakujem za slovo, pán predsedajúci. Presne Edo Kočiš to pomenoval úplne presne, že vakcína nezabráni, aby sa COVID nešíril, akurát sa nahrabete na tom niektorí a veľmi dobrú poznámku povedal, že budeme sa musieť s tým naučiť žiť. Áno, vážení kolegovia, budeme sa s tým musieť naučiť žiť, lebo keď tento štát pročkovci na čele s Matovičom zadlžia tak, že už nám nikto nepožičia nič, tak potom sa už nebude očkovať a budeme sa s tým musieť naučiť žiť. Lebo podľa tejto vakcíny by sme sa mali dávať očkovať každý rok, ja neviem, či je to dobrá vakcína, keď každý rok naženie päť a pol milióna ľudí, aby sa išli očkovať alebo štyri milióny, lebo nepôjdu sa asi všetci, budú nejaké výnimky, takže asi tak. Ale ani jeden politik z týchto pročkovcov, ani jeden nepovedal vedľajšie účinky, ani jeden. Ani Krčméry, Jančuško, Mikas, nikto nepomenoval vedľajšie účinky. Všetci len lobujú za farmaceutické firmy a za svoje vlastné vrecká. Len za to. A jediné čo ich teraz trápi, aby vybavili Herákovi beztrestnosť, lebo už nevedia zniesť, ako všetci na nich ukazujú, že je to banda pedofilov. Tak teraz sa snažia ovplyvniť vyšetrovanie, podplatiť tie baby, aby Herák nevyšiel ako pedofil a on s ním a oni s ním ako celá strana pedofilov, všetci pročkovci. Môžte sa hanbiť, vážení kolegovia, kolegyne, že ste sa znížili až k tomuto! Vám nejde o tie deti, čo ich zneužil ten váš kolega? Ešte to takto chcete zamiesť pod koberec? (Výkriky v sále.)
Gibalová, Monika, poslankyňa NR SR (2013-06-27):
Ďakujem pekne, pán predseda, dajte, prosím, hlasovať o postúpení tohto návrhu zákona v zmysle rokovacieho poriadku do druhého čítania.
Hrnčiar, Andrej, podpredseda NR SR (2019-02-06):
Ďakujem. Prerušujem rokovanie o tomto bode programu. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 544/2010 Z. z. o dotáciách pôsobnosti Ministerstva práce, sociálnych vecí a rodiny Slovenskej republiky v znení neskorších predpisov . Návrh zákona je uverejnený ako tlač 1293, návrh na jeho pridelenie na prerokovanie výborom je v rozhodnutí č. 1361. Dávam slovo poslankyni Soni Gaborčákovej, aby za skupinu poslancov návrh zákona uviedla. Pani poslankyňa, nech sa páči, máte slovo.